ΓΡΑΠΤΗ ΕΡΩΤΗΣΗ E-3863/00

υποβολή: Concepci Ferrer (PPE-DE) προς την Επιτροπή

(8 Δεκεμβρίου 2000)

Θέμα: Πρόταση της Επιτροπής Τα πάντα εκτός από όπλα

Οι συγκεκριμένες δράσεις που προβλέπονται στην πρόταση της Επιτροπής Τα πάντα εκτός από όπλα, την οποίαπέβαλε τον περασμένο Σεπτέμβριο, θα επιτρέψει τις 48 πτωχότερες χώρες του πλανήτη να μειώσουν την περιθωριοποίηση πουφίστανται σε μια οικονομία που χαρακτηρίζεται από την παγκοσμιοποίηση.

Η πρόταση αυτή, η οποία κατά τα άλλα θεωρείται θετική, απαιτεί ωστόσο την έγκριση μέτρων για να αποφευχθούν οι μεταφορτώσεις εμπορευμάτων στις χώρες αυτές.

Ποια μέτρα ενέκρινε ή πρόκειται να εγκρίνει η Επιτροπή στον τομέα αυτό;

Κοινή απάντηση του κ. Lamy εξ ονόματος της Επιτροπής στις γραπτές ερωτήσεις E-3863/00 και E-3978/00

(13 Μαρτίου 2001)

Τα Αξιότιμα Μέλη του Κοινοβουλίου αναφέρονται στην πρόσφατη πρόταση κανονισμού της Επιτροπής(1) για την τροποποίηση του κανονισμού (ΕΚ) αριθ. 2820/98 του Συμβουλίου της 21ης Δεκεμβρίου 1998 για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1999 έως τις 31 Δεκεμβρίου 2001, με σκοπό να επεκταθεί η δασμολογική ατέλεια χωρίς ποσοτικούς περιορισμούς σε προϊόντα με καταγωγή από τις λιγότερο ανεπτυγμένες χώρες(2).

Όσον αφορά τη δυνατότητα των λιγότερο ανεπτυγμένων χωρών (ΛΑΧ) να χρησιμοποιούν προϊόντα με καταγωγή από χώρες που δεν ανήκουν στις ΛΑΧ στο πλαίσιο της πρωτοβουλίας αυτής, πρέπει να γίνει διάκριση μεταξύ δόλιας και μη δόλιας συμπεριφοράς.

Για να αντιμετωπιστεί ο κίνδυνος απάτης, η Επιτροπή πρότεινε να ενισχυθεί η ισχύουσα ρήτρα κατά της απάτης. Η ενισχυμένη με τον τρόπο αυτό ρήτρα αποτελεί μέσο για την αντιμετώπιση του κινδύνου απάτης, εφόσον καθορίζει ότι ως απόδειξη απάτης θεωρούνται οι μαζικές αυξήσεις των κοινοτικών εισαγωγών προϊόντων που προέρχονται από τις ΛΑΧ, πέρα από το επίπεδο που αντανακλά τις επικρατούσες οικονομικές συνθήκες όπως η κανονική ικανότητα παραγωγής και εξαγωγής στις ΛΑΧ.

Σε άλλες περιπτώσεις στις οποίες δενπάρχει πρόθεση απάτης, οι σημερινοί κανόνες καταγωγής, και, ιδίως, οι ελάχιστοι απαιτούμενοι όροι προστιθέμενης αξίας που συνδέονται με την περιφερειακή σώρευση καταγωγής, επιτρέπουν το εμπόριο των ΛΑΧ με άλλες αναπτυσσόμενες χώρες της περιοχής αλλά και εξασφαλίζουν ότι τα εμπορικά οφέλη ανταποκρίνονται σε σημαντικές οικονομικές δραστηριότητες στις λιγότερο ανεπτυγμένες χώρες.

Κατάναλογία, δεν πρέπει να θεωρείται απάτη η δυνατότητα των ΛΑΧ να εξάγουν στην Κοινότητα την εγχώρια παραγωγή τους ενώ εξακολουθούν να καλύπτουν τις εσωτερικές ανάγκες τους μέσω εισαγωγών από χώρες που δεν ανήκουν στις ΛΑΧ (τριγωνικές συναλλαγές). Ωστόσο, αυτή η ανταλλαγή εισαγωγών/εξαγωγών είναι περιορισμένη, ιδίως λόγω των ακατάλληλωνποδομών των ΛΑΧ.

Όσον αφορά τις διαδικαστικές πτυχές, η πρόταση της Επιτροπής για την τροποποίηση του κανονισμού (ΕΚ) αριθ. 2820/98 βασίζεται στο άρθρο 133 (πρώην άρθρο 113) της συνθήκης ΕΚ, το οποίο δεν προβλέπει διαβουλεύσεις με το Κοινοβούλιο παρά τις προσπάθειες της Επιτροπής κατά τη διακυβερνητική διάσκεψη. Ωστόσο, η Επιτροπή έχει επιδείξει μεγάλη ευαισθησία στην πολιτική σημασία του θέματος αυτού για το Κοινοβούλιο και, επομένως, ενημέρωσε όσο το δυνατό συντομότερα το Κοινοβούλιο σχετικά με την πρόταση. Έχουν ήδη πραγματοποιηθεί εκτεταμένες συζητήσεις. Στον τομέα της ζάχαρης, η πρότασηποβλήθηκε επίσης στους κοινωνικούς εταίρους και συζητήθηκε με πολυάριθμους αντιπροσώπους του τομέα. Όπως γνωρίζετε ασφαλώς, το Συμβούλιο εντείνει τις προσπάθειές του ώστε να εξασφαλιστεί λελογισμένη ισορροπία μεταξύ των διαφόρων διακυβευόμενων συμφερόντων.

(1) COM(2000)561 τελικό.

(2) ΕΕ L 357 της 30.12.1998.